open-index/open-wikipedia-markdown huggingface dataset:
ל'אוניטה

**ל'אוניטה** (באיטלקית: **l'Unità**; מילולית: "האחדות") הוא עיתון יומי איטלקי ואתר חדשות שנוסד ב-1924 כביטאון המפלגה הקומוניסטית האיטלקית. מאז 1991 עיתון עצמאי. נסגר בשנת 2014 ונפתח מחדש בסוף יוני 2015.

## היסטוריה
העיתון נוסד במילאנו על ידי אנטוניו גראמשי, מייסדה של המפלגה הקומוניסטית האיטלקית והאידאולוג הראשי שלה ב-12 בפברואר 1924 כעיתון לפועלים ולחקלאים. עם עליית מוסוליני לשלטון והקמת איטליה הפשיסטית ב-1926 נסגר העיתון ותפוצתו נאסרה. עם זאת נפוץ העיתון באופן מחתרתי ובלתי סדיר בריכוזי פועלים במילאנו, טורינו ורומא ובקרב גולים איטלקים בצרפת. הדפסת העיתון חודשה באופן סדיר עם שחרור איטליה ב-1944.

בין 1945 ל-1957 יצאו שלוש מהדורות נפרדות של העיתון בטורינו, מילאנו וג'נובה. ב-1957 אוחדו המהדורות לעיתון יחיד לכל צפון איטליה. במהלך שנות השישים היה העיתון לעיתון ארצי. תפוצתו הגיעה לשיא באמצע שנות השבעים, בד בבד עם שיאה של המפלגה הקומוניסטית. בשנות השמונים חלה ירידה בתפוצת העיתון, שנאלץ להתמודד עם הפופולריות הגואה של מתחרהו, לה רפובליקה.

ב-1991, עם פיזור המפלגה הקומוניסטית, השתנה שמו המשני של העיתון מ"ביטאון המפלגה הקומוניסטית" ל"מייסודו של אנטוניו גראמשי".

העיתון נודע בביקורת התוקפנית שלו על סילביו ברלוסקוני, שהגיב, מצידו בהתקפה על העיתון תוך שהוא מכנה אותו מוטה פוליטית. במסיבת עיתונאים שערך ברלוסקוני ב-23 בדצמבר 2005 הציג את עמודו הראשון של העיתון מ-1953 המבכה את מותו של סטלין.

העיתון נסגר ב-1 באוגוסט 2014, לאחר הפסדים כספיים רבים. העיתון החל לצאת מחדש ב-30 ביוני 2015. כשבמניותיו מחזיקים המפלגה הדמוקרטית האיטלקית וגורמים פרטיים. נכון לאפריל 2017 הוא סובל מהפסדים מתמשכים והמשך קיומו עומד בסימן שאלה.

## קישורים חיצוניים

* 
* אפריל, ספטמבר, אוקטובר, נובמבר ו-דצמבר 1969 עמודים היסטוריים

## הערות שוליים

קטגוריה:איטליה: עיתונים
קטגוריה:עיתונים וכתבי עת קומוניסטים
השרשרת של פסיה

[שמאל|ממוזער|180px|מימין לשמאל: [בתיה לנצט וגאיה טראוב]]
שמאל|ממוזער|180px|בתיה לנצט
**השרשרת של פסיה** היא דרמת טלוויזיה ישראלית מאת דני הורוביץ, בהפקתו ובבימויו של חורחה גורביץ' (2006).

## עלילה
פסיה גולדפרב (בתיה לנצט) מעולם לא טסה. לקראת יום הולדתה השמונים היא מחליטה להצטרף למשלחת לפולין מטעם בית ספרה של נכדתה יעלי (גאיה טראוב). בזמן הטיול שבה פסיה, לאחר שישים וחמש שנה, לביתה הנטוש בעיירה פולנית. היא מנסה למצוא שרשרת שהחביאה, כשברחה עם משפחתה מפני הנאצים. מאז מלחמת העולם השנייה נושאת עמה פסיה גולדפרב סוד כמוס אותו לא סיפרה לאיש במשך שישים וחמש שנה. כשהן מגיעות לאושוויץ היא מספרת לנכדתה את הסוד.

הסרט עוסק בשאלה האם ניתן "לשרוד" סוד כמוס כל החיים.

## פסטיבלים בהם הסרט השתתף
*פסטיבל ונקובר קנדה 2006.
* פסטיבל סנטיאגו לסרטים קצרים צ'ילה 2006.
* פסטיבל סרטים יהודיים ארגנטינה 2006.
* פסטיבל בינלאומי סאו פאולו 2006.
* פסטיבל יהודי הונג קונג 2006.
* EuroShorts פולין 2007.
* פיפ"א ביאריץ 2007.
* פסטיבל בסאלו היהודי גירונה 2007 – פרס חבר השופטים.
* פסטיבל סיאטל היהודי ארצות הברית 2007.
* פסטיבל ישראלי סינסינטי ארצות הברית 2007.
* פסטיבל ישראלי שיקגו 2007.
* פסטיבל ונקובר היהודי קנדה 2007.
* פסטיבל יהודי ג'רזי שור 2007.
* פסטיבל טורונטו היהודי קנדה 2007.
* פסטיבל גרנד רפידס היהודי ארצות הברית 2007.
* פסטיבל ישראלי דרא"פ 2007.
* פסטיבל ישראלי ניו יורק ולוס אנג'לס 2007.
* פסטיבל יהודי פסיפיק ארצות הברית 2007.
* פסטיבל יהודי סן דייגו 2007.
* סטמפורד היהודי 2007.
* ספוקיין היהודי 2007.
* וירג'יניה טק היהודי 2007.
* פאלם ספרינגס 2007.

## אודות ההפקה
הסרט צולם בפולין, אושוויץ ובירקנאו והוא דובר עברית ופולנית. הוא בן 35 דקות וצולם במצלמת 16 מ"מ. מלחין המוזיקה הוא רפי קדישזון. הופק בתמיכה הקרן החדשה לקולנוע וטלוויזיה וHOT.

בתיה לנצט, שהייתה כוכבת גדולה בתיאטרון הישראלי בשנות השישים ובשנות השבעים חזרה בתשובה ונהפכה לדתית אדוקה, "חזרה למקצוע" חד פעמית וגילמה את דמותה של פסיה.

בדמותה של נכדתה בסרט שיחקה גאיה טראוב שלאחר הסרט הזה שיחקה בסדרה "מרחק נגיעה".

## השחקנים

## קישורים חיצוניים

*אודות הסרט באתר אשל
* אודות הסרט באתר הקרן החדשה לקולנוע וטלוויזיה

קטגוריה:סרטי חורחה גורביץ'
קטגוריה:סרטי 2006
קטגוריה:סרטים על ניצולי השואה
קטגוריה:סרטים ישראליים משנת 2006
המקלחת

שמאל|ממוזער|250px|מוני מושונוב (עומד) ויוסי ידין (יושב)
**המקלחת** הוא הסרט הקצר והשני שביים חורחה גורביץ' (1997, 35 דקות). התסריטאי הוא דני הורוביץ.

## עלילה
מערכת יחסים בין אב (75) (יוסי ידין) ובנו (43) (מוני מושונוב), משתקפת במפגש אינטימי במקלחת, כאשר הבן נאלץ לרחוץ את אביו בגלל מחלתו. החרדה מפני הבדידות והמוות, חוסר האונים של בני המשפחה והיחסים הבלתי פתורים ביניהם – כל אלה נעלמים ברגעי החסד במקלחת.

## ההפקה
התחלת העבודה על הסרט ארכה זמן רב, מכיוון שלא נמצא גוף משדר מממן שיסכים להשקיע בסרט שנושאו הזיקנה. מלחין המוזיקה הוא עודד זהבי. הסרט צולם במצלמת 35 מ"מ.
הוא שודר פעם אחת בערוץ השני (קשת) עם רייטינג של כ-16%.

למחרת השידור פנה שחקן הסרט יוסי ידין לשווא לשידורי קשת בציפייה ובדרישה לשדרו שוב ללא ה-14 הדקות של פרסומות. ב-2001 לאחר מותו של ידין, גורביץ' פנה שוב לשידורי קשת בבקשה לשדר את הסרט שוב ביום השלושים למותו של ידין, אך למרות שזכויות השידור היו עדיין אצלם הסרט לא שודר.

## פרסים
* הדרמה הטובה ביותר. פסטיבל הקולנוע ירושלים 1997. 
* הסרט הטוב ביותר. פסטיבל קאט ת"א 1997 (מכון ישראלי לקולנוע).
* פרס פיפרסקי (פרס מבקרי הקולנוע) בפסטיבל קרקוב 1998.
* פרס פסטיבל צ'ילה 1997 (גם פרס לבמאי הטוב ביותר).
* הסרט הטוב ביותר. פסטיבל אורוגוואי 1998.

## קרדיטים נוספים
* מעצב פסקול – ישראל דוד
* מעצב תפאורה – אריאל גלזר

## השחקנים

## קישורים חיצוניים

* 
* המקלחת באתר אידיבי

קטגוריה:סרטי חורחה גורביץ'
קטגוריה:סרטי 1997
קטגוריה:סרטים ישראליים משנת 1997
נפרדנו כך (סרט)

**נפרדנו כך** הוא סרט קולנוע קצר, והראשון שביים חורחה גורביץ'. הוא פורסם בשנת 1991 ואורכו 27 דקות.

## אודות הסרט
גורביץ' הפיק את הסרט במימונו של המיליונר האמריקאי לאון צ'ייני (Leon Charney) ובתמיכת פרויקט קולנוע. גרושתו של גורביץ', ליליאנה בבצ'יק, כתבה את התסריט על בסיס סיפור משפחתי שלה. הסרט צולם במצלמת 35 מ"מ. הסרט הוקרן בהקרנות מסחריות במשך כמה חודשים בסינמטק תל אביב לפני הסרט "המתים" מאת הבמאי ג'ון יוסטון.

## עלילה
סב המשפחה נפרד ממשפחתו שנוסעת לתקופה ארוכה לחו"ל. הם שואלים אותו למה קוראים לו בשם "ננקה" והדבר מעורר בו זיכרונות מפרידה שחווה בילדותו.
ננקה גדל בכפר קטן באירופה ביחד עם שני הוריו ושני אחיו. המשפחה סבלה מחסרון כיס ועל מנת לפרנס אותה נסע האב לבדו לארגנטינה. אחרי שחסך מעט כסף, ביקש שננקה יצטרף אליו כדי לעזור לו. ננקה יצא למסע לארגנטינה לסייע לאביו, כשבאמתחתו תמונה משפחתית ומעיל שאמו תפרה לו.


Ncjf sowesaidgoodbye 002.jpg|
Ncjf sowesaidgoodbye 015.jpg|


## השחקנים

## קישורים חיצוניים

* "נפרדנו כך", באתר אשל

קטגוריה:סרטי 1991
קטגוריה:סרטי חורחה גורביץ'
קטגוריה:סרטים ישראליים משנת 1991
פאבל בלייב

**פאבל בלייב** (ברוסית: **Павел Иванович Беляев** 26 ביוני 1925 - 10 בינואר 1970) היה קוסמונאוט סובייטי. הוא השתתף בטיסה הראשונה בה בוצעה יציאה מהחללית אל החלל החיצון.

פאבל בלייב נולד בכפר במחוז וולוגדה. בשנת 1942, לאחר סיום עשר שנות לימוד, החל לעבוד במפעל לייצור נשק. בשנת 1943 הוא התנדב לצבא האדום ונשלח לבית הספר לטיסה. את לימודיו הוא סיים ביוני 1945 ונשלח למזרח הרחוק בו החלה מלחמת ברית המועצות - יפן. לאחר סיום הלחימה הוא הוצב ביחידות שונות של חיל האוויר הסובייטי בעיקר באזור סיביר.

בשנת 1956 בלייב נשלח ללימודים באקדמיה הצבאית של חיל האוויר. עם סיומה בשנת 1959 הוא נכלל בקבוצת הטייסים שהחלו להתכונן לטיסות לחלל. בלייב נכלל בקבוצה הראשונה של הקוסמונאוטים העתידיים.

ב-18 במרץ 1965 הוא היה על סיפון החללית ווסחוד 2 ששוגרה לחלל. ביחד איתו כטייס היה אלכסיי לאונוב. במהלך הטיסה אלכסיי לאונוב ביצע לראשונה בעולם יציאה מהחללית לחלל הפתוח. במהלך הנחיתה על כדור הארץ מערכת הנחיתה האוטומטית כשלה ובלייב היה צריך לבצע את הנחיתה באופן ידני.

בהמשך, בלייב השלים קורס הכנות לטיסות על חללית מדגם סויוז. הוא היה בין המועמדים לטיסה לכיוון הירח, אך תוכנית זו בוטלה מסיבות טכניות. במרץ 1967 בלייב הוצא מסגל הקוסמונאוטים מסיבות בריאותיות. הוא המשיך לכהן בתפקידים שונים במערכת החלל הסובייטית.

בלייב נפטר בשנת 1970 עקב דלקת הצפק ונטמן בבית העלמין נובודוויצ'יה.

לזכרו נקראו מכתש על הירח ואסטרואיד.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס 
* ביוגרפיה מפורטת 
* 
* 

קטגוריה:טייסי חלל שעל שמם כוכב לכת מינורי
קטגוריה:קוסמונאוטים סובייטים
קטגוריה:טייסי חיל האוויר הסובייטי
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי הכוכב האדום
קטגוריה:מעוטרי עיטור קרל מרקס
קטגוריה:מעוטרי מסדר ההצטיינות האזרחי (סוריה)
קטגוריה:אישים שהונצחו על בולי ברית המועצות
קטגוריה:אישים הקבורים בבית העלמין נובודוויצ'יה
קטגוריה:רוסים שנולדו ב-1925
קטגוריה:סובייטים שנפטרו ב-1970
רורי קוקריין

**רורי קוקריין ** (באנגלית: **Rory Cochrane**; נולד ב-28 בפברואר 1972) הוא שחקן אמריקאי שהתפרסם בזכות תפקידיו בסרטים "טריפ נעורים", "אויבי הציבור", "ארגו" ובסדרה "".

## ביוגרפיה
קוקריין נולד בעיר סיירקוס שבמדינת ניו יורק לאב ממוצא אירי ולניקי קוקריין, שחקנית ממוצא הודי.
קוקריין התפרסם כשחקן לראשונה בתחילת שנות ה-90 בקומדיות הנעורים "טריפ נעורים" בה שיחק בתפקיד הצעיר רון סלייטר ו"רקורד חזק" בתפקיד לוקאס, מוכר צעיר בתחנות התקליטים הקטנה "אמפייר רקורדס". שיחק בנוסף גם בסרט המסע "אהבה ו45" בתור האסיר המכור לסמים בילי מאק בלאק, במיני סדרת הפשע "הדון האחרון" בתפקיד דנטה נכדו של בוס הפשע דון קלריקוזיו (דני איילו) ובדרמת הפשע הקומית של ג'ואל שומאכר "אנשים מושלמים" .
ב-2002 שיחק בסדרת המתח "" בתפקיד החוקר טים ספידל המצטרף למעבדת הזיהוי הפלילי, את התפקיד גילם קוקריין במשך חמש עונות.

ב-2006 חזר קוקריין להשתתף בסרטים קולנוע ושיחק במותחנים "סורק אפלה" בההפקת ג'ורג' קלוני וסטיבן סודרברג בתור צ'ארלס פריק המכור לסמים
ו"אצלך בבית".
ב-2007 השתתף במיני סדרת הביון "הארגון" בהפקת רידלי סקוט בתפקיד יבגני טסיפין חברו של סוכן הCIA ג'ק מקאוליף (כריס אודונל) לספסל הלימודים ב"אוניברסיטת ייל".

ב-2009 הופיע קוקריין בעונה שביעית של סדרת דרמת הפעולה "24" בתפקיד גרג סאטון יד ימינו של ג'ונאס האדג'ס (ג'ון ווייט) ראש ארגון שכירי החרב "סטארקווד". 
כמו כן השתתף גם בדרמת הפשע "אויבי הציבור" בתפקיד הסוכן הפדרלי קרטר באום שותפו של מלווין פרביס (כריסטיאן בייל). 
ב-2012 השתתף קוצ'ריין בדרמה הפוליטית זוכת 3 פרסי האוסקר של בן אפלק "ארגו" בתפקיד הדיפלומט האמריקאי הכלוא לי שאטץ'.

## פילמוגרפיה

### קולנוע

### טלוויזיה
* הדון האחרון (1997)
*  (2002–2007)
* הארגון (2007)
* 24 (2009)
*פעולת תגמול (2019)
*לייקרס: קבוצה מנצחת (2022)

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1972
יורגוס קאטידיס

**יורגוס קאטידיס** (ביוונית: **Γιώργος Κατίδης**; נולד ב-12 בפברואר 1993, סלוניקי שביוון) הוא כדורגלן יווני שיחק בקבוצת פריבראם עד יולי 2019.

## קריירה
קאטידיס נולד בסלוניקי. בצעירותו גם שיחק בקבוצת הנוער של אריס סלוניקי, ובשנת 2010 עלה לבוגרים. בנבחרת הצעירה של יוון רשם 6 הופעות ושער אחד. קאטידיס שיחק עם נבחרתו באליפות אירופה עד גיל 19 והגיע עמה לשלב הגמר. ב-27 באוגוסט 2012 הוא חתם ל-4 שנים בא.א.ק. אתונה.

ב-16 במרץ 2013 יצר קאטידיס מחלוקת בינלאומית כשהצדיע במועל יד לאחר שהבקיע את שער הניצחון נגד ואריה. פעולתו משכה גינויים מחברי צוות, עמיתים, פוליטיקאים, אוהדים והתקשורת. מאוחר יותר הוא טען שהוא לא היה מודע למשמעות התנועה וטען כי הוא הצביע לחברו שיישב ביציע. כתוצאה מכך, החליטה ההתאחדות לכדורגל ביוון להשעות את קאטידיס מנבחרות יוון בכל הגילאים לכל החיים.

ביוני 2013 חתם בנובארה מהסרייה ב' האיטלקית. בשנת 2014 שיחק בקבוצת וריה ובשנת 2015 עבר לקבוצת לבדיאקוס.

## קישורים חיצוניים

## הערות שוליים

קטגוריה:כדורגלנים יוונים
קטגוריה:קשרי כדורגל יוונים
קטגוריה:סלוניקי: כדורגלנים
קטגוריה:כדורגלני אריס סלוניקי
קטגוריה:כדורגלני א.א.ק. אתונה
קטגוריה:כדורגלני נובארה
קטגוריה:כדורגלני וריה
קטגוריה:כדורגלני לבדיאקוס
קטגוריה:כדורגלני יארו
קטגוריה:ספורטאים יוונים באיטליה
קטגוריה:ספורטאים זרים בפינלנד
קטגוריה:ספורטאים זרים בצ'כיה
קטגוריה:יוונים שנולדו ב-1993
מספר טלפון וירטואלי

**מספר טלפון וירטואלי** (Direct inward dialing- DID), או **חיוג ישיר פנימה**, בקיצור "**חיפ**", הוא מספר טלפון קווי או נייד רגיל למראית עין. ייחודו הוא בעובדה שאין לו שיוך קבוע למכשיר טלפון מסוים. המספר למעשה רשום ברשת מפעיל התקשורת המספק את שירות המספר הווירטואלי, והלקוח יכול בכל רגע נתון להחליט לאן יגיעו השיחות, למשל לשלוחה מסוימת במרכזייה במשרד, טלפון נייד, תא קולי, פקס וכו'.

כמו במספרי טלפון ברשת טלפוניה "מסורתית", גם מספרים וירטואליים הנם מסוגים שונים.  ניתן לקבל מספרים קוויים, מספרים סלולריים תומכי קבלת שיחה בלבד, מספרים סלולריים תומכי קבלת שיחה והודעות, מספרים בקומת חינם, ועוד.  סוגי המספרים מכתיבים לא רק את סוג הרשת אליה שייך המספר אלא גם את כמות השיחות הבו-זמניות אשר ניתן לקבלת עליו (ערוצי שיחה).

## שימושים
הרעיון המקורי היה לאפשר ללקוחות עסקיים בעלי מרכזייה דיגיטלית להגדיר מספרי טלפון ישירים לשלוחות, אך כיום גם לקוחות פרטיים נהנים משירותים אלו. חברות הסלולר, לדוגמה, מציעות שירות מספר טלפון וירטואלי. לדוגמה, אפשר לשייך מספר טלפון נוסף לקו הסלולרי ולפרסם אותו במודעה למכירת הרכב; לאחר שהרכב נמכר, ניתן לבטל את מספר הווירטואלי וכך לא נחשף מספר הטלפון האישי.

בעידן האינטרנט והגלובליזציה עלה הצורך לשירותי מספר וירטואלי גם מחוץ לגבולות המדינה. לדוגמה, חברת אשראי רוצה לספק שירות טוב יותר ללקוחותיה ורוצה לפרסם מספרי טלפון להתקשרות אל שירות הלקוחות במדינות רבות, אך אין לחברה סניפים או עובדים באותן מדינות. הפתרון הוא שירות מספר וירטואלי בכל אחת מאותן המדינות, המפנה את השיחה באמצעות רשת האינטרנט בטכנולוגיית VOIP למרכזייה של החברה.
ניתן למצוא היום ספקי שירות שמציעים שירותי מספרים וירטואליים במדינות רבות בעלות חודשית נמוכה.

קטגוריה:טלפוניה: שירותים
קטגוריה:מספרי טלפון
תרה

**תַרָּה** או **טרה** הוא מאכל העשוי מעלי תרד, מנגולד או חוביזה על בסיס בשרי ואופייני למטבח של יהודים הרריים וכן בקרב חבל ארצות הקווקז התקבל כמאכל הלאומי של דאגסטן.

תרה הוא מאכל מסורתי בקרב היהודים ומכינים אותו בחג הפסח לזכר יציאת בני ישראל ממצרים. על פי המנהג, את התרה נהוג לאכול עם מצה.

ייתכן שמקור השם "תרה" מזכיר את קבלת ה"תורה" כשבני ישראל היו במדבר. יש גם המקשרים את המילה תרה עם המילה תרד.

בשל מגוון התרבויות בקווקז, עם הזמן נהיה מאכל היהודי תרה גם כאחד ממאכלים הלאומיים של דאגסטן.
## קישורים חיצוניים
*טרה – תבשיל חובזה חגיגי של יהודי קווקז
* 
*אוכל קווקזי – ריח הלחם, ניחוח דושפרה באתר מסע אחר

קטגוריה:המטבח היהודי
קטגוריה:יהודי ההרים
קטגוריה:יהדות הקווקז
קטגוריה:מאכלי פסח
קטגוריה:מאכלי תרד
נוהל אלמנת קש

[ממוזער|250px|[צליפה בצה"ל|צלף סער של צה"ל חמוש בבארט REC10 (רובה צלפים חצי-אוטומטי) במבצע שובר גלים, 2022]]
[ממוזער|250px|[צליפה בצה"ל|צלף צה"ל חמוש ברמינגטון M24 (רובה צלפים בריחי במלחמת חרבות ברזל, ינואר 2024]]
**"נוהל אלמנת קש"** הוא שמה הצה"לי של טכניקה קרבית, הכוללת השתלטות על מבנה אזרחי ושהייה בו בחתימה נמוכה (כלומר שבמבט מבחוץ לא ניתן יהיה להבחין כי בבית ממוקם כוח צבאי), ולרוב כוללת הצבת צלפים במבנה זה או במבנה סמוך לצורכי חיפוי באש מדויקת ותצפית.

הנוהל התפתח בצה"ל בעת לחימתו בדרום לבנון, ונעשה בו שימוש באינתיפאדה הראשונה והשנייה.

## השיטה
**נוהל אלמנת קש** כולל שלבים אחדים:
# **הגעת הכוחות והשתלטות על הבית**
#* כוח צבאי מגיע לבית, לרוב בשעות הלילה.
#* מיד אחרי ההשתלטות על הבית, האזרחים שנמצאים בו מוכנסים לאחד החדרים, אמצעי תקשורת כמו טלפונים סלולריים נלקחים מהם, ומופקדת עליהם שמירה.
#* אם בית זה שייך לפעיל טרור, מתבצעת סריקה בבית במטרה למצוא אמצעי לחימה ומידע מודיעיני.
# **הכנת הבית לשהייה ולחימה**
#* שלב זה עשוי לכלול הזזת ריהוט, קידוח חרכים לצורכי ירי וכיוצא בזה.
#* הצבת קלעי סער ו/או צלפים שיספקו מודיעין צבאי (על ידי תצפית) וחיפוי באש מדויקת בעת הצורך.
#* השהייה יכולה לנוע משעות בודדות, במקרה של מבצע ממוקד, ועד מספר ימים.
# **עזיבת הבית**
#* על פי רוב, העזיבה תהיה גלויה, משום שבדרך כלל אין צורך להסתיר את העובדה שכוח צבאי שהה בבית.

## הסיבות לשימוש בנוהל
הסיבות להוצאה לפועל של אלמנת קש יכולות לנבוע מכמה צרכים מבצעיים. בדרך כלל הנוהל משמש לאחת מן המטרות הבאות:
# **למטרות סיכול** – הצבת מארב צלפים נגד מחבל המיועד לסיכול ממוקד או מעצר וקיים לגביו מידע כי הוא עתיד להגיע לאזור מסוים. דוגמה למקרה כזה היא ניסיון מעצרו (שהוביל לחיסולו) של פעיל חמאס בגדה עבד אל-מג'יד דודין, שבמהלכו בוצעה אלמנת קש.
# **ככוח חיפוי ולמטרות תצפית** – במהלך מבצע מבוצעת לעיתים אלמנת קש בבית שנמצא בנקודה שולטת ומעניק יתרון טקטי. לדוגמה, בעת כניסה צבאית משמעותית ייתפסו בתים שולטים שיעניקו לצה"ל יתרון באש ובתצפית.
# **פעילות יזומה כחלק מפעילות [[בט"ש]]** – משמש כמארב שגרתי על מנת לגלות חמושים לא חוקיים ולטפל בהם. מאז נסיגת הצבא מרצועת עזה כמעט שלא בוצעה פעילות מעין זו, עד מלחמת חרבות ברזל.

## ראו גם
* לוחמה בטרור
* צליפה בצה"ל

## קישורים חיצוניים

* 
* כתבה על אלמנת קש מאת רונן ברגמן
*  סרטון על אלמנת קש של ארגון "שוברים שתיקה"
* 

## הערות שוליים

קטגוריה:טקטיקה ודרכי פעולה באינתיפאדה השנייה
קטגוריה:צה"ל: טקטיקה
Mii

ממוזער|סמליל הMii
**[[נינטנדו סוויץ'|Mii]]** הן הדמויות המייצגות את השחקנים בקונסולות המשחקים השונות של נינטנדו.
הפעם הראשונה בהם דמויות ה-Mii היוו חלק חשוב הייתה עם יציאתו של נינטנדו Wii, בו יכלו השחקים לייצר דמויות Mii בעזרת שימוש ביישום "ערוץ הMii" (באנגלית: Mii Channel).

## Mii ב-Wii
בקונסולת המשחק Wii הייתה נגישות רבה לדמויות Mii, וברוב המשחקים החברתיים של נינטנדו (מריו קארט, Wii Sports וכדומה) היה ניתן להשתמש בהם. עם זאת משחקים רבים לא השתמשו בדמויות הMii.
ביישום ערוץ הMii השחקנים יכלו ליצור דמויות תוך שימוש במגוון סוגי עיניים, פנים, תסרוקות, אפים, פיות ועוד, ניתן היה גם לבחור את גובה הMii ואת צורתו הכללית (רזה, שמן). לאחר מכן נתבקשו השחקנים לתת לMii שם חיבה, לבחור את צבעו האהוב (צבע החולצה שלו), וניתן היה לכתוב את תאריך יום הולדתו, את השחקן שיצר אותו והאם הוא מועדף.

## Mii ב-3DS
נינטנדו 3DS הרחיב את אפשרויות בניית דמויות הMii, עם עוד תסרוקות, צבעי עור ופנים. תוספת חשובה ב-3DS הייתה המצלמה, בה עשה שימוש על מנת לראות את השחקן, ולמצוא לו דמות Mii דומה, מהרגע שהשחקן הסכים לדמות ה-Mii שנבחרה, הוא יכול לשנות אותה איך שרצה.
משחקים רבים לקונסולת ה-3DS תומכים בדמויות Mii, ביניהם Pilotwings Resort, Super Pokemon Rumble, Mario Kart 7 ועוד.

## Mii ב-Wii U
קונסולת ה-Wii U מאפשרת אף היא מגוון רחב של יצירת דמויות Mii, כנינטנדו 3DS, וניתן להעביר את הדמויות ביניהם.
בWii U דמויות Mii הן חלק גדול מהיישומים, שכן הדמות מייצגת את השחקן בפני העולם, הדמות מייצגת את השחקן ברשת החברתית החדשה "Miiverse" (שילוב של Mii וUniverse, כלומר: יקום דמויות הMii). במשחק Nintendo Land השחקנים היחידים הם דמויות הMii, מחופשים לדמויות המפורסמות של נינטנדו, שם ניתן לשחק עם חברים נוספים בעלי Wii U ברחבי העולם באמצעות המרשתת.

## Mii ב-Nintendo Switch
בקונסולת הNintendo Switch התאפשר ליצור Mii, אך הדמות משמשת הרבה פחות במשחקים. ניתן להשתמש בMii כתמונת הפרופיל למשתמש בNintendo Switch וצריך ליצור Mii למשתמש My Nintendo. כמו כן ניתן לשחק בתור Mii לבחירתך במשחקים "Super Smash Bros Ultimate" ו"Mario Kart 8 Deluxe" אך ניתן לעשות כך גם במשחקים קודמים של הסדרות.

## קישורים חיצוניים

קטגוריה:נינטנדו
קטגוריה:תוכנות שהושקו ב-2006
טיגרה (כדורגל)

**קלוב אתלטיקו טיגרה** (בספרדית: **Club Atlético Tigre**) הוא מועדון ספורט ארגנטינאי המפורסם בעיקר בשל קבוצת הכדורגל שלו. הקבוצה משחקת בליגת המשנה הארגנטינאית ומייצגת את העיר ויקטוריה מפרובינציית בואנוס איירס. הקבוצה ידועה בכינויה **Matadores** (לוחמי השוורים). טיגרה השתתפה בעשרות עונות של ליגת העל הארגנטינאית.
בסוף עונת 2018/19 ירדה הקבוצה לליגת המשנה. לאחר סיום עונת הירידה זכתה הקבוצה בגביע הסופרליגה הארגנטינאית, כשניצחה את בוקה ג'וניורס בגמר המפעל. בעקבות כך, בשנת 2020 תשחק הקבוצה במקביל בליגת המשנה ובגביע ליברטדורס, עובדה חסרת תקדים בכדורגל הארגנטינאי.

## היסטוריה
מועדון הספורט טיגרה נוסד ב-3 באוגוסט 1902 בעיר טיגרה. קבוצת הכדורגל החלה להתחרות בתחרויות רשמיות בשנת 1911 בליגת המשנה הארגנטינאית. בשנת 1912 טיגרה זכתה בתארה הראשון שהוא בקטגוריית הביניים של התאחדות הכדורגל הארגנטינאית. בגמר התחרות ניצחה טיגרה את ארחנטינוס דה ולס סארספילד (כיום ולס סארספילד) 4-2 והקבוצה העפילה לליגת העל ושם השתתפה עד שנת 1931.
ב-1931 ה"ליגה הארגנטינאית לכדורגל" נוסדה וטיגרה הצטרפה אליה והשתתפה ביחד עם 17 קבוצות אחרות בליגה. ב-31 במאי 1931, טיגרה השתתפה במשחק המקצועי הראשון שלהם נגד קבוצת הכדורגל סן לורנסו.

טיגרה שיחקה בליגת העל בשנים 1931-33, 1935–42, 1946–50, 1954–58, 1968, 1980 ו-2007 עד 2019.

לטיגרה יריבות ספורטיבית עם שכנתה מאזור צפון בואנוס איירס רבתי, פלטנסה, המשחקת כיום בליגה השלישית בארגנטינה (מטרופוליטנה). המשחק הראשון ביניהן שוחק ב-1915, ושנה לאחר מכן התרחשו התנגשויות בין מחנות האוהדים שהולידו את ה"קלאסיקו דה לה סונה נורטה" (הקלאסיקו של אזור הצפון).

### גמר הסודאמריקנה 2012
ב-12 בדצמבר 2012, טיגרה וקבוצת הכדורגל הברזילאית סאו פאולו שיחקו אחת נגד השנייה במשחק הגומלין של גמר גביע סודאמריקנה 2012 שנערך באצטדיונה של סאו פאולו, אצטדיון מורומבי שבסאו פאולו, ברזיל. המשחק הראשון של הגמר לא התקיים באצטדיון של טיגרה מכיוון שלא עמד בדרישות הטורניר (40,000 מקומות ישיבה) ולכן המשחק נערך באצטדיון הבונבוניירה שבבואנוס איירס, ארגנטינה. המשחק הראשון של הגמר הסתיים בתוצאת 0-0. בדקה ה-22 שחקנה של סאו פאולו, לוקאס מאורה הבקיע גול לטובת סאו פאולו. בדקה ה-27, סאו פאולו העלתה את התוצאה ל-2-0 לאחר גול של אוסבלדו פיליו. בדקה ה-37, אחד משחקניה של טיגרה נתן מכה עם המרפק לשחקן של סאו פאולו, לוקאס מאורה. בתום המחצית ירדו הקבוצות לחדרי ההלבשה ושחקניה של טיגרה בזמן ההפסקה ניסו לתקוף את שחקניה של סאו פאולו אך האבטחה מנעה זאת. בתום ההפסקה שחקניה של טיגרה סירבו לעלות לשחק בטענה שהם פוחדים ובכך השופט הכריז שסאו פאולו היא המנצחת של המשחק והיא זוכה בגביע.

### תלבושת

### האצטדיון של טיגרה
200px|ממוזער|שמאל|האצטדיון הנוכחי של טיגרה, "אסטאדיו חוסה דה לה ג'ובנה
במשך ההיסטוריה של טיגרה היו לה 3 אצטדיונים. האצטדיון הראשון של הקבוצה היה אצטדיון לוס פראלס. לאחר שהקבוצה העפילה לליגת העל הארגנטינאית עברה לארח את כל משחקיה באצטדיון קלוב סן פרננדו (כיום אצטדיון רוגבי).

ב-1 בספטמבר 1913, המועדון השכיר אדמה ליד נהר הרקונגיסטה (בתרגום חופשי מספרדית : כיבוש מחדש) בשכונת טיגרה, במיקום שבו הקבוצה הוקמה. כשטיגרה נהייתה יותר ויותר פופולרית, המנהלים של הקבוצה רצו לעבור למקום נגיש יותר כדי לבנות את האצטדיון שם.

האצטדיון הנוכחי של הקבוצה הוא אסטאדיו חוסה דה לה ג'ובנה שנמצא בשכונת ויקטוריה שבבואנוס איירס.

### סגל הקבוצה
;נכון ל-26 ביולי 2015.

## קישורים חיצוניים

* 

*
קטגוריה:גראן בואנוס איירס: מועדוני כדורגל
קטגוריה:קבוצות כדורגל ארגנטינאיות
קטגוריה:קבוצות כדורגל שהוקמו ב-1902
Nexon

**נקסון** (בקוריאנית: 넥슨; ברומאג'ה: Nexon) היא חברה דרום קוריאנית העוסקת בפיתוח ובהפצה של משחקי מחשב לקוריאה הדרומית ולשאר חלקי העולם. החברה הוקמה בסיאול ב-1994, המטה הראשי שלה נמצא כיום בטוקיו, יפן, ומשרדיה הראשיים ממוקמים בקוריאה, ארצות הברית ולוקסמבורג.

## היסטוריה
חברת נקסון הוקמה ב-1994 בסיאול, קוריאה הדרומית והפיצה את המשחק הראשון שלה, Nexus: The Kingdom of the Winds ב-1996. הצלחת המשחק גררה עימה פיתוח והפצה של משחקים אחרים דוגמת Dark Ages: Online Roleplaying, Elemental Saga, QuizQuiz, KartRider, Elancia, ו- Shattered Galaxy שחלקם מופצים כיום על ידי חברת-בת של נקסון - Kru Interactive. 

ב-2003 מפתחת המשחקים הדרום קוריאנית Wizet פיתחה ביחד עם נקסון את המשחק מייפל סטורי, שהפך עד מהרה למותג המצליח ביותר שהפיצה החברה, וסלל את הדרך להפצה כלל עולמית כאשר היום המשחק מופץ בגרסאות שונות -  קוריאנית, יפנית, דרום-מזרח אסיה, אמריקאית, סינית, תאילנדית, אירופאית, ברזילאית ועוד.

המטה הראשי שלה נמצא כיום בטוקיו, יפן, ומשרדיה הראשיים ממוקמים בקוריאה (בסיאול), ארצות הברית וצפון אמריקה (בקליפורניה), ואירופה (בלוקסמבורג).

נקסון התחילה להיסחר בבורסה לניירות ערך של טוקיו בדצמבר 2011.

## משחקים
נקסון כיום מפעילה עשרות משחקים המופצים בחינם, אם כי בכולם ניתן לסחור באופן גלובלי בנקודות הנקראות NX Cash (קרוי בעברית: "אנקס", "נקס", או "קאש"), אותן קונים בכסף אמיתי. הגבייה נעשית בעזרת PayPal, דואר או כרטיסים. שוויו של דולר הוא 1000NX Cash, ולא ניתן לסחור בNX בין שחקנים כאשר העובר על עבירה באמצעים לא כשרים זו צפוי לחסימה.

המשחקים שהופצו אי פעם על ידי החברה הם:
* Nexus: The Kingdom of the Winds (המשחק הראשון שהופץ על ידם)
* מייפל סטורי
* מייפל סטורי אדבנצ'רס (לפייסבוק בלבד)
* מייפל סטורי 2
* MapleStory iTCG Online (בוטל)
* Shadow Company (בשלבי בטא ביפן)
* Navyfield 2
* Sudden Attack
* Mabinogi
* Wonder Cruise
* Zombie Misfits
* KartRider Dash (בשלבי בטא באמריקה)
* Talesweaver
* Everplanet
* Shaiya Online (הוכרז בקוריאה)
* Legend of Darkness
* Asgard
* Elancia
* Elsword
* Dungeon Fighter Online
* Vindictus
* Dragon Nest
* Lunia
* EVE Online
* Warface (בטא פתוחה בקוריאה)
* Crazy Shooting Bubble Fighter
* Crazy Arcade BnB
* Nanaimo
* Zone 4
* קרטריידר
* QPlay
* Counter-Strike Online (זכויות נקנו מValve)
* Combat Arms
* Freestyle Football
* Audition (מופץ על ידי חברות אחרות)
* 103
* QuizQuiz R
* Atlantica Online
* Legend of Edda
* 7 Souls
* Dragonica (מופץ ביפן בלבד וביתר העולם על ידי gPotato)
* Corum Online
* Kunshu Online
* Quake Wars Online
* Chaos Online
* Counter-Strike Online 2
* Counter-Strike Nexon: Zombies

## משחקי עבר
* Crazyracing Air Rider (נסגר)
* Sugar Rush (נסגר)
* Desktop Heroes (נסגר)
* 2012: Seoul (נסגר)
* Grand Line (בוטל)
* War Rock (הועבר לבעלות Papaya play)
* Dekaron (הועבר לבעלות Papaya play)

## קישורים חיצוניים

* 
* האתר הרשמי בקוריאנית
* נקסון אמריקה - האתר הגלובלי הרשמי באנגלית

קטגוריה:חברות משחקי וידאו
קטגוריה:צ'בולים
קטגוריה:נקסון
קטגוריה:חברות הנסחרות בבורסה לניירות ערך בטוקיו
קטגוריה:חברות דרום קוריאניות
רוברט צ'ארלס וילסון

**רוברט צ'ארלס וילסון** (באנגלית: **Robert Charles Wilson**; נולד ב-15 בדצמבר 1953) הוא סופר מדע בדיוני אמריקאי-קנדי.

## קורות חיים
וילסון נולד בקליפורניה שבארצות הברית, אך גדל ליד טורונטו שבקנדה בה חי רוב חייו. בשנת 2007 הפך לאזרח קנדי. הוא מתגורר היום בקונקורד, אונטריו עם אשתו, שרי. לוילסון שני בנים, פול ודבון. הוא מחברם של ספרים וסיפורים קצרים רבים בסוגת המדע הבדיוני והספרות הספקולטיבית ועבודותיו זכו פרסי הוגו, אורורה וקמפבל ובפרסים נוספים, והופיעו ברשימת רבי המכר. הסופר סטיבן קינג תיאר את וילסון כ"כנראה סופר המדע הבדיוני הטוב ביותר שכותב היום".

סיפורו הראשון פורסם בגיליון פברואר 1975 של המדע הבדיוני 'אנלוג' בשם בוב צ'אק טילסון. סיפוריו שתורגמו לעברית הם הספרים הכרונוליתים זוכה פרס קמפבל, סחרור זוכה פרסי הוגו וגפן וג'וליאן קומסטוק שיצא בהוצאת גרף. לספרו סחרור פורסמו שני המשכים שלא תורגמו לעברית, 'Axis' ו-'Vortex'.

## קישורים חיצוניים

* 

* על הספר "גוליאן קומסטוק" של רוברט וילסון, באתר הבית של מתי שמואלוף, כפי שהתפרסמה בעיתון ישראל היום.

קטגוריה:סופרי מדע בדיוני אמריקאים
קטגוריה:סופרים ויוצרים זוכי פרס נבולה
קטגוריה:סופרים ויוצרים זוכי פרס הוגו
קטגוריה:סופרים ויוצרים זוכי פרס גפן
קטגוריה:סופרי מדע בדיוני קנדים
קטגוריה:סופרים קנדים
קטגוריה:אמריקאים שנולדו ב-1953
Carry On (שיר של פאן)

**Carry On** הוא שיר של הלהקה פאן. השיר יצא לאור ב-23 באוקטובר 2012, כסינגל השלישי מאלבום האולפן השני של הלהקה, Some Nights. הקליפ לשיר צולם בניו יורק ויצא לאור ב-24 באוקטובר 2012.

השיר נכנס למצעד הסינגלים האמריקאי, בילבורד הוט 100, תחילה במקום ה-100, ולאחר כמה שבועות עלה למקום ה-20. במצעד מדיה פורסט בישראל דורג השיר במקום ה-7.

## מיקומי שיא

## נתוני מכירות

## קישורים חיצוניים

* 

## הערות שוליים

קטגוריה:שירי פאן
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי ג'ף באסקר
קטגוריה:שירים שהופקו על ידי ג'ף באסקר
קטגוריה:וידאו קליפים שבוימו על ידי אנתוני מנדלר
קטגוריה:שירים על התאבדות
בית הקברות היהודי בווייסנזה

200px|ממוזער|שמאל|דוגמה למאוזולאום מפואר, של רוזאלי ארנסט-מוטר
200px|ממוזער|שמאל|הצמחייה העבותה המאפיינת את השבילים הפנימיים של בית הקברות
**בית הקברות היהודי בװַײְסְנזֵה** (בגרמנית: **Jüdischer Friedhof Berlin-Weißensee**) הוא בית קברות יהודי ברובע וייסנזה בברלין, השני בגודלו באירופה. בית הקברות נוסד ב-1880, הוא משתרע של שטח של 42 הקטאר ומונה כ-115,500 חלקות קבר. קבורים בו אישים רבים מיהדות גרמניה, בהם הצייר לסר אורי, רעייתו של הרב לאו בק, הפילוסוף הרמן כהן, הסופר שטפן היים ורבים אחרים.

## תיאור בית הקברות
שער בית הקברות ומבני המנהלה והשירות (ברחוב הרברט באום) נבנו ב-1880 לפי תכנונו של האדריכל הוגו ליכט בסגנון דמוי רנסאנס איטלקי. לפני השער ניצבת מצבת זיכרון לנספי השואה ועליה המילים "יזכור השם מה היה לנו". מצבה זו הצטרפה לאנדרטה לנספים היהודים במלחמת העולם הראשונה שהוקמה ב-1927. סמוך להן לוח המנציח את קורבנות המאבק בנאציזם.

בית הקברות הגדול נחלק ל-120 חלקות, כאשר החלקות בהיקף הקרוב לגדר יועדו למשפחות המעמד הגבוה ונבנו בהן אחוזות-קבר דמויות מאוזוליאום. החלקות הפנימיות מקושרות בשבילים הנמתחים בצמחייה עבותה.

## היסטוריה
השטח נרכש על ידי הקהילה היהודית הראשית בברלין כאשר המקום בבית הקברות העתיק בגרוסה המבורגר שטראסה, שנחנך ב-1672, מוצה עד תומו.

במהלך השואה מונה על ידי הממשל הנאצי מרטין ריזנבורגר, לימים רבה של מזרח גרמניה, למעין-רב של בית הקברות. הוא ערך בבית הקברות טקסי דת יהודיים שונים, ושמר בו מאות ספרי תורה. בית הקברות שרד בימי גרמניה הנאצית ורוב מצבותיו לא ניזוקו, אך מבנה שירות שהוקם ב-1919 נהרס.

עקב חלוקת גרמניה לאחר מלחמת העולם השנייה נותר בית הקברות בברלין המזרחית ושימש את הקהילה היהודית הקטנה בעיר. הוא הוזנח ומצבו התדרדר. בשנות ה-70 של המאה ה-20 תוכנן להרוס חלק מבית הקברות לשם סלילת כביש, אולם התוכנית הוסרה עקב התנגדות הקהילה היהודית.

בשנת 2005, לרגל יובל 125 שנה לבית הקברות, החל גיוס משאבים לצורך שיקומו באמצעות סיוע מאונסק"ו ובתמיכת ראש עיריית ברלין קלאוס ווברייט.

## אישים הקבורים בבית הקברות
* הרברט באום
* מיכה יוסף ברדיצ'בסקי
* שטפן היים
* הרמן כהן
* לואי לבנדובסקי
* לסר אורי
* רודולף מוסה
* יהודה תיאודור
* יואל מילר
* לאו בק לא נקבר במקום אלא בלונדון. מצבתו הצמודה למצבת אשתו היא מצבת זיכרון בלבד.

## קישורים חיצוניים

* 

* 
* UNESCO Bid for Berlin Jewish Cemetery

## הערות שוליים

*
רבקה גולדברג

**רבקה (ריטה) גולדברג** היא ציירת ומשוררת ישראלית. נולדה בשנת 1950 בלונדון, אנגליה, ועלתה ארצה בשנת 1975. מאז מתגוררת בירושלים.

## השכלתה
בעלת דוקטורט בביוכימיה (אוניברסיטת קיימברידג'). למדה ציור בקיימברידג’ וכן באקדמיה לאמנות ועיצוב בצלאל, בירושלים.

חברת האגודה לאומנות חזותית בישראל מאז 1999.

## תערוכות ויצירות
תערוכות יחיד:
*אוניברסיטת קיימברידג’ (1971)
*גלריה אלון, ירושלים (1981)
*“נפש נופי ירושלים”, גלריית שרה איינשטיין, ירושלים (1996)
*“מראה ירושלים”, גלריית יקר, ירושלים (1997)
*גלריה טובה אוסמן, תל אביב (2000)
*“צבעי נחמה”, תיאטרון שרובר, ירושלים (2002)
*"פני ירושלים" בית האמנים, ירושלים (2010)

תערוכות קבוצתיות:
*תערוכה לכבוד 50 שנה לעצמאות מדינת ישראל (גלריית ז’רר בכר, 1998)
*תמונות מקומיות” (מוזיאון ישראל, 2001)
*תערוכה לכבוד יום ירושלים במתחם ממילא החדש (עיריית ירושלים, 2008)
*תערוכות בבית האמנים
*הגלריה הפתוחה (תירוש), יפו
*גלריית יקר.

עבודותיה כלולות באוספים פרטיים בישראל ובעולם.

עובדת בכתיבה ועריכה אקדמאית ומחברת שירה אנגלית.

## משפחתה
נשואה לסופר שלום פרידמן. אם לשתים וסבתא לשמונה נכדים, כולם מתגוררים בירושלים.

## קישורים חיצוניים
* רבקה גולדברג באתר בית האמנים בירושלים
* האתר של רבקה אתר הבית של הציירת
* קישור לכתבה על תערוכה של הציירת באתר MutualArt.com - The Web's Largest Art Information Service
* מידע באתר מוזיאון ישראל

קטגוריה:ישראליות ילידות אנגליה
קטגוריה:ישראלים ילידי אנגליה
קטגוריה:עולות בשנות ה-1970
קטגוריה:עולים בשנות ה-1970
קטגוריה:בעלות תואר דוקטור מאוניברסיטת קיימברידג'
קטגוריה:בעלי תואר דוקטור מאוניברסיטת קיימברידג'
קטגוריה:ציירות ישראליות
קטגוריה:ציירים ישראלים
קטגוריה:ישראליות שנולדו ב-1950
קטגוריה:ישראלים שנולדו ב-1950
שולחנות נפרדים

**שולחנות נפרדים** (באנגלית: **Separate Tables**) הוא סרט דרמה אמריקאי בבימויו של דלברט מאן משנת 1958. תסריט הסרט מבוסס על מחזה בעל שם זהה של טרנס רטיגן. בסרט משחקים ריטה הייוורת', דברה קר, דייוויד ניבן, ברט לנקסטר ו-ונדי הילר. הסרט זכה בשני פרסי אוסקר ובפרס גלובוס הזהב.

## עלילה
הסרט מגולל את סיפורם של דיירי בית מלון בבורנמות' בריטניה. מנהלת המלון, פאט קופר (ונדי הילר), מנהלת רומן סודי עם אחד מדיירי בית המלון, ג'ון מלקולם (ברט לנקסטר). מוד ריילטון-בל (גלדיס קופר) גרה ביחד עם בתה חסרת הביטחון העצמי, סיביל (דברה קר). סיביל מאוהבת בסתר באיש הצבא לשעבר, דייוויד אנגוס פולאק (דייוויד ניבן).

במהלך הסרט אשתו לשעבר של ג'ון, אן שנקלנד (ריטה הייוורת'), באה לבקרו כדי לנסות לאחות את נישואיהם. בנוסף מוד מגלה שדייוויד הטריד מינית כמה בחורות בעת הצגת תיאטרון והיא מנסה לסלקו מבית המלון. לבסוף ג'ון מתפייס עם אן ודייוויד נשאר בבית המלון למורת רוחה של מוד.

## צוות שחקנים
* ריטה הייוורת' - אן שנקלנד
* דברה קר - סיביל ריילטון-בל
* דייוויד ניבן - דייוויד אנגוס פולאק
* ברט לנקסטר - ג'ון מלקולם
* ונדי הילר - פאט קופר
* גלדיס קופר - מוד ריילטון-בל
* קטלין נסביט - גלדיס מאת'סון
* פליקס איימאר - מר פואלר
* רוד טיילור - צ'ארלס
* אודרי דלטון - ג'יין
* מיי האלט - גברת מאצ'ם
* פריסצ'ילה מורגן - דורין

## פרסים ומועמדויות
הסרט זכה בשני פרסי אוסקר; השחקן הטוב ביותר לדייוויד ניבן ושחקנית המשנה הטובה ביותר לונדי הילר. בנוסף הסרט היה מועמד לחמישה פרסים נוספים; הסרט הטוב ביותר להארולד הכט, השחקנית הטובה ביותר לדברה קר, התסריט המעובד הטוב ביותר לטרנס רטיגן ולג'ון גיי, הפסקול המקורי הטוב ביותר לדייוויד ראסקין והצילום הטוב ביותר לצ'ארלס לאנג.

ניבן זכה בפרס גלובוס הזהב לשחקן הטוב ביותר - סרט דרמה. בנוסף הסרט היה מועמד לעוד ארבעה פרסי גלובוס הזהב; סרט הדרמה הטוב ביותר, שחקנית הדרמה הטובה ביותר לקר, שחקנית המשנה הטובה ביותר להילר והבמאי הטוב ביותר לדלברט מאן.

הסרט היה מועמד לפרס איגוד התסריטאים לתסריט הטוב ביותר. בנוסף קר זכתה בפרס דוד דה דונטלו לשחקנית הזרה הטובה ביותר. הסרט זכה לציון של 77% מהאתר "Rotten Tomatoes" בהתבסס על 13 ביקורות.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי 1958

קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי יונייטד ארטיסטס
קטגוריה:סרטי ברט לנקסטר
קטגוריה:סרטי דייוויד ניבן
קטגוריה:סרטי דברה קר
קטגוריה:סרטי דרמה רומנטית אמריקאיים
קטגוריה:סרטי דלברט מאן
קונסטנטין פאוקטיסטוב

**קונסטנטין פאוקטיסטוב** (ברוסית: **Константин Феоктистов**; ) קוסמונאוט סובייטי שהיה חלק מצוות הטיסה הראשונה בה שוגר צוות קוסמונאוטים. על תרומתו לתכנון חלליות בשנת 1966 הוענק לו פרס לנין ובשנת 1976 פרס ברית המועצות. פאוקטיסטוב היה הקוסמונאוט הסובייטי היחיד שלא היה חבר המפלגה הקומוניסטית.

## קורות חיים
קונסטנטין פאוקטיסטוב נולד בוורונז'. בשנת 1942 הוא התנדב לצבא האדום. במהלך ביצוע משימה מעבר לקווי החזית נתפש ונורה בראשו על ידי קצין גרמני, אך שרד. לאחר החלמה פאוקטיסטוב שוחרר מהצבא והשלים לימודי בית הספר. בשנת 1949 התחיל ללמוד הנדסה באוניברסיטה הטכנית הממלכתית של מוסקבה ע"ש באומן.

עם סיום האוניברסיטה החל לעבוד במשרד תכנון תחת מיכאיל טיכונראבוב. בשנת 1955 השלים עבודת הדוקטורט. בשנת 1957 הם עברו למשרד תכנון שבראשה עמד סרגיי קורוליוב. פאוקטיסטוב תכנן שלמערכות חלל סובייטיות והתמחה במערכות נחיתה. בשנת 1964 ניקיטה חרושצ'וב דרש מצוות הטכני להכין חללית לטיסה בו ישתתף צוות קוסמונאוטים וזאת תוך זמן קצר. פאוקטיסטוב התנדב להשתתף במשימה זו. סרגיי קורוליוב תמך ברעיון וחשב שזה חשוב שאחד ממתכנני המערכות יהיה גם קוסמונאוט, בתמיכתו הוגמשו הדרישות הבריאותיות מה שאיפשר לכלול את פאוקטיסטוב ביחידת הכנה לטיסות חלל. הטיסה נערכה ב-12-13 באוקטובר בחללית ווסחוד 1 שלמעשה הייתה חללית ווסטוק משופרת להתאמה לצוות אנשים. בנוסף לפאוקטיסטוב כלל הצוות גם את ולדימיר קומרוב ובוריס יגורוב. לראשונה קוסמונאוטים טסו ללא חליפות חלל מיוחדות.

בהמשך פאוקטיסטוב עבר הכנות לטיסות נוספות אך לאור מצב בריאותו בדבר לא יצאה לפועל. בשנת 1987 עזב את יחידת הקוסמונאוטים. בשנת 1990 פאוקטיסטוב עזב תאגיד הטילים והחלל אנרגיה בו עבד. פאוקטיסטוב היה שותף בכיר בתכנון כל החלליות המאוישות הסובייטיות.

החל משנת 1990 עד לשנת 2005 לימד פאוקטיסטוב באוניברסיטה הטכנית הממלכתית של מוסקבה ע"ש באומן.

פאוקטיסטוב פרסם כ-150 ספרים בנושא תכנון חלליות והוא בעל כ-20 המצאות בתחום החלל.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* 
* 
* ביוגרפיה באתר רוסקוסמוס 
* ביוגרפיה מפורטת 

קטגוריה:קוסמונאוטים סובייטים
קטגוריה:מהנדסים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:מעוטרי עיטור המלחמה הפטריוטית הגדולה
קטגוריה:מעוטרי עיטור אות הכבוד
קטגוריה:אנשי הצבא האדום במלחמת העולם השנייה
קטגוריה:אישים הקבורים בבית העלמין טרויקורובסקויה
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1926
קטגוריה:רוסים שנפטרו ב-2009
אננייב

**אננייב** (באוקראינית: **Ананьїв**) היא עיר המהווה גם מרכז מנהלי במחוז אודסה, אוקראינה. העיר שוכנת על גדות הנהר טיליגול.

לפי מספר מקורות, בין המתיישבים הראשונים באזור היו יהודים ושמה הראשון של העיר, אנן, נובע מאחד משמותיו של אחד מהם, אנניאס (חנניה). ליד אננייב נמצאים שרידי יישוב קדום, מהמאה החמישית לפני הספירה. סמוך לשרידים אלו נמצאים תלים של יישוב מתקופת הברונזה, מהאלף השני לפני הספירה.

העיר אננייב נוסדה באמצע המאה ה-18 בתור המרכז המנהלי של מחוז אננייב. בעיר התיישבו פליטים שברחו משטחי הכיבוש העות'מאניים באוקראינה ומולדוביה. במסגרת "שלום סיסטובה" שנחתם בין האימפריה העות'מאנית לבין אוסטרו-הונגריה ב-1791 נמסר האזור לרוסיה. בשנת 1812, בעת פלישת נפולאון, ייסדו תושבי העיר קרן לשם סיוע במימון חימושן של יחידות ההגנה על רוסיה והתגייסו לצבא רוסיה.

באמצע המאה ה-19 היו בעיר כ-2,000 תושבים. לאחר ביטול הצמיתות ברוסיה, בשנת 1861, עדיין השתייכה רוב האדמה לאצולה המקומית ואיכרים חסרי אדמה חכרו ממנה אדמה חקלאית. אננייב הפכה למרכז אזורי למסחר בתוצרת חקלאית - בין היתר ירקות ודגנים - ובמוצרי מלאכת יד. בסוף המאה ה-19 היו בעיר בין היתר מפעלים לעיבוד תוצרת חקלאית, מזקקות ומפעלי סבון, סודה, שמן, טבק ולבני בניין.

עם התפתחות התעשייה בעיר עלה מספרם של האומנים, עובדי התעשייה והאינטלקטואלים בעיר. נוסדו שני בתי ספר ומוסדות חינוך נוספים. בתחילת המאה ה-20 התפתח בעיר גרעין נוער מהפכני שהקים ספריה ועיתון מחתרתיים בסגנון העיתון "איסקרה" והצטרף למפלגה הסוציאל-דמוקרטית הרוסית הבלתי חוקית. גרעין זה היה בקשר עם פעילי המפלגה באודסה ובקישינב וקיבל מהם חומרי הסברה.

בין השנים 1924–1940 הייתה אננייב חלק ממולדוביה שהייתה אז חלק מברית המועצות.

## יהודי אננייב
בראשית המאה העשרים חיו באננייב כ-3,500 יהודים. בעקבות המלחמה ופוגרומים ביהודי העיר, וכן עקב תהליכי התיעוש והעיור, הצטמצם מספר התושבים היהודים בעיר, וערב פלישת הגרמנים לברית-המועצות ישבו בה כ-1,800 יהודים. 
הצבא הגרמני כבש את אננייב באוגוסט 1941 במבצע ברברוסה והגרמנים רצחו כ-300 יהודים. בספטמבר 1941 הועברה אנאנייב לשלטונה של רומניה וכשלוש מאות יהודים שנותרו בה רוכזו בגטו ונרצחו באוקטובר ובנובמבר 1941.

## אוכלוסייה
אוכלוסיית אננייב מהשנים 1959 עד ל-2015 מוצגת בטבלה הבאה:

ממוזער|on this site 1500 jews were killed by the eisentzgrupen during the holocaust

## דמוגרפיה
על פי לשכת מפקד האוכלוסין של ארצות הברית לשנת 2001, השפה שרוב אוכלוסיית העיר דוברת היא אוקראינית (87.88%), עם מיעוט שדובר רוסית (9.43%) ורומנית (2.08%).

## לקריאה נוספת
* 

## קישורים חיצוניים

* 
## הערות שוליים

קטגוריה:מחוז אודסה: עיירות יהודיות
קטגוריה:גטאות באוקראינה
קטגוריה:יישובים שהוקמו ב-1753
מחזור פעולה

ממוזער|מחזור הפעולה D מוגדר בפרק הזמן בו מערכת פעילה ביחס לזמן המחזור השלם.
**מחזור פעולה** (אנגלית: **Duty cycle**) הוא מושג מתחום המדעים וההנדסה, שמתאר את חלק הזמן של פעולה מחזורית שבה פעילות מתקיימת. לדוגמה נורה שדולקת במשך חצי שנייה ואז כבה לחצי שנייה באופן מחזורי תהיה בעלת מחזור פעולה של 50%.

בנוסחה, מחזור הפעולה מוגדר באופן הבא:
D = \frac{t}{\Tau}, כאשר t הוא משך הזמן בו המערכת פעילה, ו-\Tau הוא משך זמן מחזור שלם.

## דוגמאות
השליטה על זווית ההטייה של מנועי סרוו נעשית באמצעות שינוי מחזור הפעולה, בביולוגיה נהוג להשתמש במחזור פעולה לתיאור הזמן בו נוירונים נותרים פעילים.

קטגוריה:ערכים שבהם תבנית בריטניקה אינה מתאימה
קטגוריה:הנדסת מכונות
קטגוריה:מערכות בקרה
שאנדור וג

**שאנדור וג** (בהונגרית: **Végh Sándor**; 17 במאי 1912 – 17 בינואר 1997) היה כנר ומנצח הונגרי, שהיה לאזרח צרפת. בעיקר נודע כאחד מגדולי הכנרים במוזיקה קאמרית במאה ה-20.

## ביוגרפיה
שאנדור וג נולד בקולוז'וואר, טרנסילבניה, שהייתה אז בשליטת הקיסרות האוסטרו-הונגרית. מאז 1920 שייכת קלוז'-נאפוקה לרומניה. הוא החל ללמוד נגינה בפסנתר בגיל שש. בשנת 1924 החל ללמוד נגינה בכינור ב, אצל ינו הובאי והלחנה אצל זולטאן קודאי. הוא החל קריירה של כנר סולן וב-1927 ניגן יצירה של ריכרד שטראוס בניצוח המלחין. בשנת 1930 סיים את הקונסרבטוריון, לאחר שזכה בפרס הובאי ובפרס מטעם המוסד בשנת 1927.

עם התפתחותו כסולן, הצטרף וג לשלישייה הונגרית עם הפסנתרנית אילונקה קראוס והצ'לן לסלו וינצה. בשנת 1934 היה לאחד החברים המייסדים של רביעיית המיתרים ההונגרית. בתחילה ניגן בכינור הראשון, אבל העביר את התפקיד לזולטאן סקלי ועבר לכיסא הכנר השני. עם הרביעייה ההונגרית ניגן את רביעיית המיתרים מס' 5 של בלה בארטוק בביצוע בכורה.

בשנת 1940 עזב וג את הרביעייה ההונגרית והקים רביעייה משלו, רביעיית וג. באותה עונה התמנה לפרופסור באקדמיה למוזיקה ע"ש פרנץ ליסט בבודפשט. הוא עזב עם הרביעייה את הונגריה ב-1946. הרביעייה המשיכה להופיע בקונצרטים עד אמצע שנות ה-70'; וג המשיך גם להופיע ככנר סולן. בשנת 1953 קיבל אזרחות צרפתית.

בשנת 1952 פגש את הצ'לן פבלו קזאלס, שהזמין אותו להצטרף אליו בסמינר קיץ בצרמט שבשווייץ, (1962-1953) ולהופיע מדי שנה בפסטיבל קזאלס בפראדס שבהרי הפירינאים (1969-1953). הוא מצא שההוראה מתאימה לאופיו, ולאחר זאת לימד בקונסרבטוריון של בזל (1963-1953), בפרייבורג (1962-1954), בדיסלדורף (1969-1962) ובאוניברסיטת מוצרטיאום בזלצבורג (1997-1971)

וג ייסד את הפסטיבל הבינלאומי למוזיקה קאמרית בצ'רבו ב-1962 והרבה לנצח שם. הוא ייסד את התזמורת הקאמרית שאנדור וג וניצח עליה למשך תקופה שנמשכה מ-1968 עד 1971. בשנים 1977-1974 ניצח על תזמורת פסטיבל מרלבורו. בשנת 1972, בהמשך להזמנה מהילרי טונסטול-בהרנס לבקר בקורנוול, ייסד וג את סמינר מפרץ פרוסיה הבינלאומי למוזיקאים http://www.i-m-s.org.uk/. ב-1978 התמנה למנצח של קאמרטה אקדמיקה זלצבורג שבאוניברסיטת מוצרטיאום. עם תזמורת זו הקליט את הדיבטימנטי והסרנדות, של מוצרט, הקלטה שזכתה בגראן פרי דו דיסק ב-1989.

## פרסים ואותות הוקרה
* תואר **אביר לגיון הכבוד** הצרפתי ב-1986
* דוקטור לשם כבוד מאוניברסיטת ווֹרְוִויק ומאוניברסיטת אֶקְזֶטֶר ב-1987
* מדליית זהב של זלצבורג ב-1987
* מינוי כבוד כמפקד **[[מסדר האימפריה הבריטית]]** (CBE) ב-1988

לאחר מחלה קצרה, בשנת 1997, מת שאנדור וג בבית חולים בפריילאסינג, מעבר לגבול מול זלצבורג

## קישורים חיצוניים


* Biographical article by Elizabeth Mortimer
* http://www.cervo.com


קטגוריה:ערכים שבהם תבנית בריטניקה אינה מתאימה
קטגוריה:כנרים הונגרים
קטגוריה:מנצחים הונגרים
קטגוריה:מורים למוזיקה
קטגוריה:בוגרי האקדמיה למוזיקה ע"ש פרנץ ליסט
קטגוריה:צרפתים שנולדו ב-1912
קטגוריה:הונגרים שנולדו ב-1912
קטגוריה:הונגרים שנפטרו ב-1997
קארל רובי

**קארל ג'וזף רובי, השלישי** (באנגלית: **Carl Joseph Robie, III**; 12 במאי 1945 – 30 בנובמבר 2011) היה שחיין אמריקאי, אלוף אולימפי (מקסיקו סיטי 1968) ושיאן עולם במשחה ל-200 מטר פרפר.

## ביוגרפיה
רובי נולד בדרבי שבפנסילבניה. הוא למד משפטים ושחה באוניברסיטת מישיגן.

### 1961
#### שיאן עולם
בתחרות שנערכה בלוס אנג'לס ב-19 באוגוסט 1961 קבע רובי במשחה ל-200 מטר פרפר שיא עולם חדש של 2:12.6 דקות, שיפור לשיא העולם בן השנה של בן ארצו מייק טרוי (2:12.8 דקות). שיא זה החזיק מעמד 6 חודשים ונשבר על ידי יריבו קווין ברי מאוסטרליה (2:12.5 דקות). שישה חודשים לאחר מכן, הוא החזיר לעצמו את השיא העולמי לאחר ששיפר אותו פעמיים באותו היום וקבע לבסוף תוצאה של 2:10.8 דקות. חודשיים לאחר מכן, נשבר שיאו שוב על ידי קויין ברי (2:09.7 דקות) ושלושה חדשים לאחר מכן ברי שיפר את השיא שוב (2:08.4 דקות). חודשיים לאחר מכן, בתחרות שנערכה בטוקיו, יפן ב-18 במרץ 1963 רובי החזיר לעצמו את שיא העולם בתוצאה של 2:08.2 דקות.

במשחקים הפאן אמריקאיים שנערכו בסאו פאולו ברזיל בסוף אפריל אותה שנה זכה במדליית זהב, במשחה ל-200 מטר פרפר בתוצאה של 2:11.3 דקות.

### 1964
באולימפיאדת טוקיו זכה  במדליית כסף במשחה ל-200 מטר פרפר בתוצאה של 2:07.5 דקות, אחרי קווין ברי שקבע שיא עולם חדש של 2:06.6 דקות ולפני בן ארצו פרד שמידט (2:09.3 דקות). נוסף לכך, הוא סיים במקום רביעי במשחה ל-400 מטר מעורב אישי בתוצאה של 4:51.4 דקות.  

### 1965
באוניברסיאדה שנערכה בבודפשט הונגריה בשנת 1965 זכה רובי בשתי מדליות, זהב וכסף. מדליית זהב, במשחה ל-200 מטר פרפר בתוצאה של 2:09.3 דקות, לפני בן ארצו בוץ' רייקר (2:10.1 דקות), ולנטין קוזמין מברית המועצות (2:10.4 דקות) ומדליית כסף, במשחה ל-400 מטר מעורב אישי בתוצאה של 4:55.3 דקות, אחרי בן ארצו דיק רות' (4:53.0 דקות) ולפני אולג פוטין מברית המועצות (4:58.3 דקות).

### 1967
באוניברסיאדה שנערכה בטוקיו יפן בשנת 1967 זכה ב-3 מדליות, זהב ו-2 כסף. מדליית זהב, במשחה שליחים 4x200 מטר חופשי בתוצאה של 7:56.5 דקות ומדליות כסף, במשחה ל-100 מטר פרפר בתוצאה של 58.0 שניות ובמשחה ל-200 מטר פרפר בתוצאה של 2:06.9 דקות.

### 1968
#### אלוף אולימפי
באולימפיאדת מקסיקו סיטי זכה במדליית זהב במשחה ל-200 מטר פרפר בתוצאה של 2:08.7 דקות, לפני מרטין וודרוף מבריטניה (2:09.0 דקות) ובן ארצו ג'ון פריס (הברית	2:09.3 דקות). נוסף לכך, הוא השתתף במשחה שליחים 4x100 מטר מעורב, אך למרות שהרביעייה האמריקאית זכתה במדליית זהב, אותה עת שחיינים ששחו בשלבי המוקדמות לא זכו במדליות.

## חיים אישיים
ב-30 בנובמבר 2011 נפטר רובי בסרסוטה, פלורידה.

## תארים והישגים
* רובי קבע במהלך הקריירה שלו 4 שיא עולם חדשים במשחה ל-200 מטר פרפר.
* רובי זכה ב-9 תוארי אליפות ארצות הברית בשחייה, מהם 5 תארים ברציפות במשחה ל-200 מטר פרפר משנת 1961.
*בשנת 1976 זכה רובי להכלל בהיכל התהילה הבינלאומי של השחייה.

## ראו גם

* התפתחות שיא העולם במשחה ל-200 מטר פרפר

## קישורים חיצוניים

## הערות שוליים

 
קטגוריה:אמריקאים ילידי פנסילבניה
קטגוריה:שחייני פרפר
קטגוריה:שחייני חופשי
קטגוריה:שחייני מעורב אישי
קטגוריה:אלופי האוניברסיאדה בשחייה
קטגוריה:שחיינים באולימפיאדת טוקיו (1964)
קטגוריה:שחיינים באולימפיאדת מקסיקו סיטי (1968)
קטגוריה:אלופים אולימפיים אמריקאים: שחייה
קטגוריה:זוכי מדליית כסף אולימפית אמריקאים: שחייה
קטגוריה:שיאני עולם אמריקאים: שחייה
קטגוריה:בוגרי בית הספר למשפטים באוניברסיטת מישיגן
קטגוריה:פנסילבניה: שחיינים
קטגוריה:אמריקאים שנולדו ב-1945
קטגוריה:אמריקאים שנפטרו ב-2011
בייטס מוטל

ממוזער|הפוסטרים של ארבע העונות בכיוון השעון משמאל למעלה
**בייטס מוטל** (באנגלית: **Bates Motel**; בתרגום חופשי: "מלונית בייטס") היא סדרת דרמה אמריקאית, בכיכובם של ורה פרמיגה ופרדי היימור. הסדרה שודרה מ-18 במרץ 2013, ברשת A&E במשך חמש עונות.

"בייטס מוטל" היא סדרת פריקוול עכשווית לסרט הקלאסי "פסיכו" של אלפרד היצ'קוק. הסדרה מתארת את חייהם של נורמן בייטס ואמו, נורמה, לפני האירועים המתוארים בסרטו של היצ'קוק.

A&E בחרה לדלג על פיילוט הסדרה, והזמינה 10 פרקים לעונה הראשונה.

הסדרה החלה את שידוריה בישראל בתאריך 16 במאי 2013 בערוץ HOT3 של חברת התקשורת "HOT", ומאוחר יותר עברה לערוץ HOT Plus.

במאי 2014 חודשה הסדרה לעונה שלישית, שהחלה את שידוריה במרץ 2015. ביוני 2015 חודשה הסדרה לעונה רביעית וחמישית. העונה הרביעית שודרה בחודשים מרץ-מאי 2016, והעונה החמישית והאחרונה עלתה לשידור בפברואר 2017.

## הדמויות

## פרקים

## קישורים חיצוניים

* 

קטגוריה:סדרות דרמה אמריקאיות
קטגוריה:A&E: תוכן מקור
קטגוריה:סדרות דרמת אימה
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2013
דור (פיזיקת חלקיקים)

בפיזיקת חלקיקים, "**דור**" הוא אחד הסיווגים של חלקיקי היסוד מסוג פרמיונים: הקווארקים והלפטונים.

לפי המודל הסטנדרטי של פיזיקת החלקיקים קיימים שלושה "דורות":

* ה"דורות" של כל חלקיק נבדלים זה מזה בטעם ובמסה, אולם הם בעלי אינטראקציות זהות. 

* בכל "דור" ישנם שני קווארקים ושני לפטונים. 
* כל דור של קווארקים כולל חלקיק בעל מטען חשמלי של +2/3e (קווארק למעלה, קווארק קסום או קווארק עליון) וחלקיק בעל מטען חשמלי של -1/3e (קווארק למטה, קווארק מוזר או קווארק תחתון).
* כל דור של לפטונים כולל חלקיק בעל מטען חשמלי של -e (חלקיק "דמוי" אלקטרון: אלקטרון, מיואון או טאו) וחלקיק חסר מטען חשמלי (נייטרינו משלושה סוגים).
* ככל שחלקיק הוא מדור גבוה יותר, כך המסה שלו גדולה יותר (מלבד עבור הנייטרינו). לדוגמה: המסה של אלקטרון, שהוא לפטון מהדור הראשון, היאMeV/''c<sup>2</sup>'' 0.511 בעוד שהמסה של המיואון, שהוא לפטון מהדור השני, היא MeV/*c<sup>2</sup>* 106, והמסה של הטאו, שהוא הלפטון מהדור השלישי, היא 1777 MeV/*c<sup>2</sup>*. במקרה של הנייטרינו המסות אינן ידועות כיום, אולם מדידות עקיפות מעלות את האפשרות שיחס הדורות אינו שווה ליחס המסות.
*החלקיקים מהדורות הגבוהים אינם יציבים. לאחר היווצרם הם מתפרקים במהירות לחלקיקים מהדור הראשון.

המושג "דור" נטבע על ידי פרופ' חיים הררי בשנת 1976.

## ראו גם

* המודל הסטנדרטי של פיזיקת החלקיקים

## הערות שוליים

קטגוריה:פיזיקת חלקיקים
קטגוריה:חלקיקים אלמנטריים
ב (מתמטיקה)

במתמטיקה, יש שימוש באות **[[ב|ב׳]]** בייצוג עוצמות אינסופיות. השימוש באות ב׳ במתמטיקה דומה לשימוש באות א' (אָלֶף אֶפֶס), אך אינו זהה (אלא בקבלת השערת הרצף המוכללת כנכונה). בניגוד לשימוש ב־\aleph, השימוש ב־\beth לא בהכרח מכסה את כל העוצמות האינסופיות שקיימות.

## הגדרה
ראשית נגדיר

:\beth_0=\aleph_0

כלומר, \beth_0 הוא העוצמה של כל קבוצה בת מנייה אינסופית. כעת נגדיר

:\beth_{\alpha+1}=2^{\beth_{\alpha}}

כלומר, כל \beth_{\alpha} הוא העוצמה של קבוצה המהווה קבוצת חזקה של קבוצה שעוצמתה היא \beth_{\alpha-1}.

בצורה כזאת ניתן להתאים לכל מספר טבעי n עוצמה \beth_n. ניתן להרחיב את ההגדרה לכל מספר סודר על ידי הגדרה לסודרים גבוליים:

:\beth_{\lambda}=\sup\{ \beth_{\alpha}:\alpha

וסודרים עוקבים כמו קודם.

לפי משפט קנטור, לכל עוצמה אינסופית יש עוצמה אינסופית גדולה יותר, ואין עוצמה אינסופית גדולה ביותר. לכן לכל \beth_{\alpha} קיים \beth_{\alpha+1} שגדול ממנו.

## קשר לשימוש ב־ℵ׳ במתמטיקה
השערת הרצף (שלפיה עוצמת הרצף היא העוצמה האינסופית הקטנה ביותר שאינה בת מנייה) שקולה למשפט \beth_1=\aleph_1. השערת הרצף המוכללת שקולה למשפט \beth_\alpha = \aleph_\alpha.

יש המסמנים את עוצמת שדה המספרים הממשיים באות \aleph, וכך מקבלים \beth_1=\aleph.

## קישורים חיצוניים

קטגוריה:תורת הקבוצות
קטגוריה:אינסוף
קטגוריה:סימנים מתמטיים
דב צדקה

**דב (פופי) צדקה** (נולד ב-1948), הוא קצין צה"ל בדימוס בדרגת תת-אלוף, שכיהן כראש המנהל האזרחי.

## ביוגרפיה
צדקה נולד וגדל בחיפה בשכונת ואדי סאליב, למשפחה לבנונית שעלתה מלבנון ב־1947, שנה קודם שנולד. בנובמבר 1965 התגייס לצה"ל והתנדב לסיירת מטכ"ל. ביחידה עבר מסלול הכשרה כלוחם וכמפקד כיתה. בתום שירות החובה, בשנת 1968 השתחרר כסמ"ר והתיישב ברמת דוד, שם עבד כמנהל במפעל מתכת. לקח חלק כאיש מילואים במבצעים מיוחדים במלחמת ההתשה. לאחר מלחמת יום הכיפורים השלים כאיש מילואים קורס קציני חי"ר וסיים אותו בהצטיינות. עם הקמת יחידת שלדג גויס על ידי מוקי בצר להכשיר את לוחמי היחידה החדשה.

בשנת 1987 נענה לבקשת מפקד היחידה, משה יעלון, והתגייס לקבע כמפקד פלגה בסיירת מטכ"ל בדרגת סרן. בהמשך שימש כמפקד בית הספר למודיעין וסיור בדרגת סגן-אלוף, ובשנת 1995 כראש מנהלת תיאום וקישור ברצועת עזה בדרגת אלוף-משנה עד 1998, ובמרץ 1998 הועלה לדרגת תא"ל ומונה לראש המנהל האזרחי ביהודה ושומרון. שימש בתפקיד באינתיפאדה השנייה. בשנת 2003 לאחר הודאת צדקה כי הדליף מידע לתקשורת, החליט הרמטכ"ל רא"ל בוגי יעלון, למנוע את קידומו הצבאי, ובעקבות זאת פרש צדקה מן הצבא.

לאחר שחרורו היה צדקה חבר הנהלה במועצה לשלום וביטחון.

החל מחודש מרץ 2015 ועד נובמבר 2016 הוביל מטעם מתאם פעולות הממשלה בשטחים משא ומתן עם בדואים המתגוררים בשטח C, על מנת להסדיר את מגוריהם. עבודתו הופסקה בעקבות תחקיר שהוא משמש במקביל יועץ בכיר לקרן המקבלת תרומות מהאיחוד האירופי.

## קישורים חיצוניים

* 
* 
* 
* 
* 
* 

## הערות שוליים

קטגוריה:לוחמי סיירת מטכ"ל
קטגוריה:ראשי המנהל האזרחי
קטגוריה:תתי-אלופים בצה"ל
קטגוריה:לוחמי יחידת שלדג
קטגוריה:ישראלים שנולדו ב-1948